Pekino universitetas

**Pekino universitetas** (, ) – valstybinis mokslinių tyrimų universitetas Pekine, Kinijoje.

Pekino universitetas buvo įkurtas 1898 m. kaip **Imperatoriškasis Pekino universitetas**, kai imperatorius Guangsu jam suteikė savo karališkąją chartiją. Universiteto ištakos senesniajame *Guozidžano* imperatoriškajame koledže. Yra daug metų iš eilės vertinama kaip viena geriausių akademinių institucijų Kinijoje ir visame pasaulyje. 2021 m. Times Higher Education sudarytame sąraše Pekino universitetas užėmė 16-ą vietą pasaulyje ir 1-ą vietą Azijos ir Ramiojo vandenyno bei kylančios ekonomikos šalyse, tuo tarpu 2022 m. sudarytuose QS universitetų reitinguose užėmė 12-ą vietą pasaulyje ir 2-ą vietą Azijoje.

Per visą savo gyvavimo istoriją Pekino universitetas vaidino svarbų vaidmenį Kinijos politiniame gyvenime. Po Čingų dinastijos žlugimo ir Sinhajaus revoliucijos panaikintas karališkosios institucijos statusas. Nuo XX a. trečiojo dešimtmečio pradžios universitetas tapo Kinijos besikuriančių, progresyvių ir respublikoniškų judėjimų centru. Dėstytojai ir studentai vaidino svarbų vaidmenį kuriant Naujosios kultūros judėjimą, Gegužės ketvirtosios judėjimo protestus ir kitus reikšmingus kultūrinius ir socialinius politinius įvykius, tad universiteto istorija buvo glaudžiai susijusi su šiuolaikinės Kinijos istorija. Pekino universitete mokėsi ar dirbo daug iškilių šiuolaikinių Kinijos veikėjų, įskaitant Mao Dzedongą, Lu Siuną, Gu Hongmingą, Hu Šihą, Mao Duną, Li Dažao, Čen Dusiu ir dabartinį premjerą Li Kečiangą.

Universiteto bibliotekoje saugoma daugiau nei 8 mln. leidinių. Universitete taip pat veikia profesionalių scenos menų centras ir Arturo M. Saklerio menų ir archeologijos muziejus. Universitetas taip pat garsėja savo 274 ha studentų miestelio teritorija su tradicinės kinų architektūros pastatais. Pekino universitete dirba 76 Kinijos mokslų akademijos nariai, 19 Kinijos inžinierių akademijos ir 25 Pasaulio mokslų akademijos nariai.

## Istorija
Po Kinijos pralaimėjimo Kinijos ir Japonijos kare intelektualai, tarp jų Kangas Jouvėjus, Liamas Čičao ir Jan Fu, ragino reformuoti šalies švietimo sistemą. 1896 m. birželį ministras Li Duanfenas pasiūlė sostinėje įkurti universitetą. 1898 m. birželio 11 d. imperatorius Guangsu, vykdydamas Šimto dienų reformą, leido įkurti **Pekino imperatoriškąjį universitetą**. Imperatoriškasis universitetas buvo oficialiai įkurtas 1898 m. liepos 3 d., imperatoriui patvirtinus Liango surašytą karališkąją chartiją. Jos įgyvendinimas buvo pavestas ministrui Sun Džianai. Universitetas buvo svarbiausias šalies aukštojo mokslo institutas ir aukščiausia švietimo institucija. Pirmuoju prezidentu buvo paskirtas Viljamas Aleksandras Parsonsas Martinas. Dauguma reformų buvo panaikintos, kai rugsėjo 21 d. valdžią užgrobė konservatyvi imperatorienė Cisi. Universitetas išliko, nors su pakeistais tikslais ir sumažintos apimties – gruodžio 31 d. jame mokėsi 160 studentų vietoje 500, kaip planuota anksčiau.

Pirmieji kultūrinės revoliucijos bruzdėjimai prasidėjo būtent Pekino universitete 1966 metas. Universitetas buvo uždarytas 1966–1970 m. laikotarpiu.

## Galerija

widths="185" mode="nolines">
Vaizdas:Winter in Peking University Winter in 2013.jpeg|Pekino universitetas žiemą. Universitetas įsikūręs buvusiame imperatoriškame sode.
Vaizdas:北大的秋天.jpg|Pekino universitetas rudenį.
Vaizdas:10 Peking University.jpg|Architektūros ir kraštovaizdžio kolegija
Vaizdas:北京大学，未名湖畔，博雅塔.jpg|Bojos pagoda
Vaizdas:The Lee Shau Kee Humanities Buildings 1.jpg|Humanitarinių mokslų fakulteto pastatai
Vaizdas:PekingUniversitycampus1.jpg|Akmeninis tiltas studentų miestelyje
Vaizdas:Peking University West Gate.jpg|Pekino universiteto vakariniai vartai
Vaizdas:PekingUniversityPic11.jpg|Pekino universiteto pagrindinė biblioteka
Vaizdas:Weiming lake peking university.jpg|Veimingo ežeras studentų miestelio centre
Vaizdas:PKUsciencebuilding.jpg|Pekino universiteto gamtos mokslų mokymo pastatas
Vaizdas:School of International Studies, Peking University 20120715.jpg|Tarptautinių studijų mokykla
Vaizdas:College of Chemistry and Molecular Engineering.jpg|Chemijos ir molekulinės inžinerijos kolegija
Vaizdas:北大的春天.jpg|Pekino universitetas pavasarį
Vaizdas:School of Archaeology and Museology .jpg|Archeologijos ir muziejininkystės mokykla
Vaizdas:Arthur M. Sackler Museum, Peking University.JPG|Arturo M. Saklerio menų ir archeologijos muziejus
Vaizdas:Department of History .jpg|Istorijos katedra
Vaizdas:School of Life Sciences.jpg|Gyvybės mokslų mokykla
Vaizdas:Beijing International Center for Mathematical Research.jpg|Pekino tarptautinis matematinių tyrimų centras
Vaizdas:Department of Chinese Language and Literature.jpg|Kinų kalbos ir literatūros katedra


## Šaltiniai

## Nuorodos
* Oficiali svetainė